open-index/open-wikipedia-markdown huggingface dataset:
Dukát

[náhľad|Rakúsky zlatý dukát zobrazujúci cisára Františka Jozefa, r. [1910]]

**Dukát** je zlatá obchodná minca pôvodne pochádzajúca z Benátok. Názov *dukát* vznikol zo skrátenia latinského slova razeného na starších zlatých minciach *ducat(us)*, znamenajúceho *vojvodstvo*. Rozšíril sa po celej Európe ako najtypickejšia zlatá minca s váhou 3,49 gramu a rýdzosťou 0,986.

Prvé dukáty boli vyrazené za vlády kráľa Rogera II. Sicílskeho v roku 1140 a zobrazovali postavu Krista.

## Kremnické dukáty
Mincovňu Kremnica založil 17. novembra 1328 kráľ Karol I. V období jeho vlády a ďalších Anjouovcov sa razili mince zo zlata rýdzosti 23 karátov a 9 grénov (rýdzosť 0,990). Boli presnými kópiami zlatých mincí mesta Florencia, florénov. Za Ľudovíta I. florentskú symboliku vystriedala symbolika domáca s uhorským panovníkom svätým Ladislavom na reverze a postavou uhorského kráľa na averze. Všetky kremnické dukáty sa vyznačovali vysokou a stálou rýdzosťou zlata vyššou o jeden grén (0,003) oproti všetkým ostatným minciam tohto druhu v súvekej Európe (0,986), vďaka čomu sa v stredoveku považovali za najtvrdšiu menu Európy. Existujúce záznamy hovoria, že v Kremnici bolo vyrazených až 21,5 milióna kusov dukátov.

## Razby dukátov
* sicílske dukáty
* zlaté benátske dukáty a ich imitácie
* maďarské dukáty
* holandské dukáty
* česko-slovenské dukáty
* a mnoho ďalších. 

## Česko-slovenské dukáty

Česko-slovenské zlaté dukáty, známe aj pod názvom dukáty Svätej Kataríny, sú raritné zlaté mince s vrúbkovanou hranou. Celá produkcia dukátov Svätá Katarína bola pri príležitosti znovuzahájenia ťažby v kremnických baniach zrealizovaná v Mincovni Kremnica v roku 1934 v celkovom náklade 585 kusov. Autorom je Anton Hám. Vyrazené boli tieto druhy mincí:
* 68 kusov 10-dukátovej medaily (priemer 42 mm, hmotnosť 32,9 g)
* 70 kusov 5-dukátovej medaily (priemer 34 mm, hmotnosť 17,45 g)
* 159 kusov 2-dukátovej medaily (priemer 25 mm, hmotnosť 6,98 g)
* 288 kusov dukátovej medaily (priemer 20 mm, hmotnosť 3,49 g)
V rámci tejto razby bola vydaná aj špeciálna sada známa pod názvom Presidential Gold Set. Je to unikátna sada štyroch zlatých dukátov v nominálnych hodnotách 1, 2, 5 a 10. Sada je darom Tomáša Garrigue Masaryka, prvého prezidenta Česko-slovenskej republiky. Razba štyroch mincí špeciálnej sady bola technologicky prevedená tzv. vzorkovou razbou, razbou aplikovanou dvakrát, oproti bežnej kvalite dvojnásobnou silou, na leštené pliešky (tzv. proof quality).

Okrem vyššie uvedených zlatých dukátov boli vyrazené aj strieborné mince s hladkou hranou s priemermi 30 a 40 mm a hmotnosťami 10 a 21 g.

V rokoch 1971 a 1973 bola vykonaná dorazba zlatých medailí s váhami 1, 2, 5 a 10 s označeniami 71R a 73R Au 900/1000.

Konkrétne vyrazené mince sú súčasťou rôznych verejných či súkromných zbierok a expozícií.

Často sa používali ako ozdoby v podobe mince s mašľou.

## Referencie

## Iné projekty

Kategória:Numizmatika
Kategória:Mince
Fillér

**Fillér** (etymologicky z nem. *Vierer* - „štvorka“) je maďarský ekvivalent nemeckých slov Heller (halier) a Pfennig (fenig). 

Pôvodne sa v maďarčine ako fillér označoval fenig (1/240 zlatého, čiže 1/4 grajciara). Od roku 1892 bol fillér maďarský názov čiastkovej menovej jednotky (1/100) koruny, po slovensky túto jednotku pre toto obdobie voláme halier. V rokoch 19261946 bol fillér čiastková menová jednotka (1/100) meny pengő, od roku 1946 je to čiastková menová jednotka meny maďarský forint. Aj česko-slovenský/český/slovenský výraz halier sa do maďarčiny prekladá/prekladal ako fillér. 

Vzhľadom na tradične vysokú infláciu v Maďarsku sa od roku 1999 filléry ako mince už nerazia, lebo majú zanedbateľnú hodnotu, ale ako formálna čiastková menová jednotka naďalej existujú.

## Zdroje
*
*fillér in: Pallas Nagy Lexikon

Kategória:Peniaze
Kategória:Maďarsko
Ears

**EARS** je slovenská elektro-popová hudobná skupina. 

## Biografia
Založili ju v roku 1993 Filip Orator a Silverman. Pre kapelu je charakteristická osobitá lyrika, elektronický zvuk a výrazný Oratorov spev. EARS vydali štyri albumy. Debut *[[pEARSing]]* vyšiel v roku 2000 v Sony Music. Nasledoval koncepčný album o kontraste emocionálnych svetov muža a ženy *[[Adamaeva]]*, ktorý vyšiel koncom roka 2002. V roku 2007 vyšiel tretí album *[[Inokraj]]*. EARS za svoju tvorbu získali tri nominácie na cenu Aurel (2002 v kategórii Objav roka a v kategórii Videoklip roka, 2007 v kategórii Najlepší zvukový záznam). 1. novembra 2014 vydali svoj štvrtý album *[[Vlny (album)|Vlny]]*. Kapela po vydaní albumu na neurčito ukončila činnosť. Filip Orator od roku 2011 vedie altenartívnu kapelu KURKUS.

## Diskografia
*  *[[pEARSing]]* (2000, Sony Music/Bonton (Slovakia))
*  *[[Adamaeva]]* (2002, Sony Music/Bonton (Slovakia))
*  *[[Inokraj]]* (2007, Universal Music)
*  *[[Vlny (album)|Vlny]]* (2014, Street Production)

## Zostava
*Filip Orator - spev, elektronika, gitara, klávesy, basgitara
*Silverman - klávesy, spev, gitara, vocoder

## Externé odkazy
* Oficiálna stránka 
* EARS na Facebooku
* EARS na MySpace


Kategória:Slovenské popové hudobné skupiny
Kategória:Hudobné skupiny z 1993
Florin (minca)

thumb|right|Predná a zadná strana mince z roku 1849
**Florin** označenie anglickej mince v hodnote 2 šilingov razenej v rokoch 1849 až 1967. Minca bola v obehu do roku 1993. Rovnaké označenie niesli aj rakúske zlatky (guldeny).

Kategória:Peniaze
Kategória:Anglicko
Kategória:Rakúsko
Frank (mena)

[thumb|5 frankov, 1850. [Francúzsko, druhá republika. Striebro 900.]]
**Frank** je označenie pre jednu zo svetových veľmien. Pôvodne to bola zlatá francúzska minca zo 14. storočia, neskôr strieborná. Názov bol znovu použitý počas francúzskej revolúcie so zavedením desiatkovej sústavy.

Okrem Francúzska sme sa s ním mohli stretnúť aj napr. v Belgicku, Luxembursku, Švajčiarsku, v niektorých afrických štátoch a svojho času sa objavil aj v Albánsku. Taktiež u nás bola zvažovaná možnosť zavedenia frankovej meny pri vzniku Československa v roku 1918.

Kategória:Peniaze
Grešľa

**Grešľa** (po nemecky *Grösch(e)l, Greschel, Gröschlein* = grošík, teda zdrobnenina od slova *Groschen* - groš) alebo zriedkavo **grošík** alebo **štvrť groša** bola drobná minca razená od 16. storočia v nemeckých krajinách. Vážila 8 g a jej priemer bol 23 mm. 

Pretože groš predstavoval tri grajciare, bola minca v hodnote troch fénigov nazvaná grošíkom teda grešľou. Razili sa aj v Sliezsku a v 18. storočí sa stala poslednou mincou razenou s českým znakom zvlášť pre české krajiny.

## Referencie

Kategória:Peniaze
Ruang

**Ruang** je menší ostrov s rozmermi 4 × , nachádzajúci sa v južnej časti indonézskeho súostrovia Sangihské ostrovy, severne od ostrova Celebes a juhozápadne od ostrova Tagulandang. Ostrov je vulkanického pôvodu, predstavuje  vysoký vrchol stratovulkánu dvíhajúceho sa z dna Celebeského mora. Od začiatku 19. storočia bolo zaznamenaných asi tucet explozívnych erupcií, najväčšia sa dohrala v roku 1904 a posledná na jeseň roku 2002.

## Externé odkazy
* www.volcano.si.edu – ostrov Ruang na Global Volcanism Program 

## Iné projekty

Kategória:Ostrovy Indonézie
Kategória:Sopky Indonézie
Kategória:Stratovulkány
Kategória:Aktívne sopky
Farthing

[náhľad|Farthing z roku 1719, portrét [Juraj I. (Veľká Británia)|Juraja I.]]

**Farthing** bola jedna štvrtina anglickej pence a 1/960 z anglickej libry. Boli používané od 13. storočia až do 31. decembra 1960, keď ich platnosť skončila. Prvé farthingy boli strieborné, neskôr medené.

## Iné projekty

Kategória:Mince
Kategória:Dejiny Spojeného kráľovstva
Fals

[right|thumb|Fals razený v [Damasku za vlády Umajjovcov (696750)]]
**Fals** (iné názvy: **fils**, **fels**, **falus**, **ful**(**u**)**s**, **fulús**, **fols**;  - prepis podľa spisovnej arabčiny: fals alebo fils, množné číslo:  - fulús) je drobná arabská medená minca, ktorá sa používala najmä v&nbsp;Umajjovskom kalifáte (661750) a&nbsp;v&nbsp;neskoršom Abbásovskom kalifáte (7501258). V 14. a 15. storočí to bolo hlavné obeživo v Egypte. V novoveku sa výraz fals (a varianty) stal v arabčine všeobecným označením medených mincí a v tomto význame sa používal až do 19. storočia v Tunisku a Maroku.

Meno vzniklo skomolením pomenovania rímskej a&nbsp;neskôr byzantskej mince *[[follis]]*. 

V súčasnosti je z tohto názvu odvodený arabský peňažný termín fils, čo je tisícina niektorých menových jednotiek.

## Zdroj

## Ďalšie zdroje

*

## Iné projekty

Kategória:Mince
Kategória:Umajjovci
Kategória:Abbásovci
Ostrožnica

**Ostrožnica** () je zaniknutá obec na Slovensku v okrese Snina. V roku 1980 bola evakuovaná kvôli výstavbe Starinskej priehrady. Prvýkrát spomínaná v r. 1585. Z pôvodnej obce sa zachoval obecný cintorín a cintorín padlých v prvej svetovej vojne s 82 pochovanými vojakmi. Zachovali sa tiež ruiny kostola z roku 1806, z ktorého pochádza vzácna rukopisná kniha tzv. „Ostružnické evanjelium“ z roku 1492.

## Ďalšia literatúra
* 

Kategória:Slovenské obce zaniknuté vysídlením
Halier

[náhľad|[Rakúsko-Uhorsko|Rakúsko-Uhorský halier z roku 1899.]]
**Halier** (zo stredohornonemeckého slova *haller*, v súčasnej nemčine *Heller* alebo zriedkavo *Häller*; názov vznikol skrátením z *Haller pfenninc* = hallský fenig; čes. *haléř*, *halíř*, maď. *fillér*) bola pôvodne drobná strieborná minca, neskôr čiastková menová jednotka vo viacerých štátoch.

Halier vznikol ako drobná strieborná minca razená od konca 12. storočia v nemeckej kráľovskej mincovni v meste Hall (dnes Schwäbisch Hall). Následne bola zavedená aj do iných menových sústav (Nemecko, Rakúsko, Česko, Švajčiarsko, Uhorsko, Nemecká východná Afrika). 

V Nemecku pôvodne išlo o druh fenigu, postupne však jeho hodnota klesla na 1/2 fenigu

V Uhorsku bol halier najprv čiastkovou jednotkou uhorského denára (okolo 1500 zodpovedal 1/2 denára, od 1550 1/3 denára). Halier neskôr razila aj Mária Terézia. 

V Rakúsko-Uhorsku bol halier od roku 1892 názov čiastkovej menovej jednotky (1/100) koruny. Po zániku Rakúsko-Uhorska sa halier ako čiastková menová jednotka používal:
* v Rakúsku do roku 1924 (1/100 koruny)
* v Maďarsku (pod názvom fillér) dodnes
* v Česko-Slovensku počas celej existencie a teda aj v Česku dodnes a na Slovensku do prijatia eura (vo všetkých prípadoch 1/100 koruny)
* v prvej slovenskej republike a Protektoráte Čechy a Morava (teda počas druhej svetovej vojny) 

Na Slovensku existovali od roku 1993 mince s hodnotou 10 halierov, 20 halierov a 50 halierov, od roku 2004 obiehali už iba 50-halierové mince.

## Zdroje
* 
*Heller in: Münzlexikon

## Iné projekty

Kategória:Peniaze
Kategória:Mince
Filip Polášek

**Filip Polášek** (* 21. júl 1985, Zvolen, Slovensko) je súčasný slovenský profesionálny tenista.

Lepšie výsledky dosahuje vo štvorhre, v ktorej vyhral 11 turnajov na hlavnom okruhu ATP. Jeho najvyššie umiestnenie v ATP Entry Ranking je 555. miesto, ktoré dosiahol 26. november 2007. Vo štvorhre mu 16. januára 2012 patrila 20. priečka na svete.

## Úspechy
;  Slovensko
* Tenista roka - muž
** 2008

## Finálové účasti na turnajoch ATP (17)

### Štvorhry: 17 (8–9)

## Referencie


## Iné projekty

## Externé odkazy

Kategória:Slovenskí tenisti
Kategória:Osobnosti zo Zvolena
Kategória:Tenisti na Letných olympijských hrách 2020
Karangetang

**Karangetang** je stratovulkán, nachádzajúci sa na severnom okraji ostrova Siau. Je to jeden z najaktívnejších vulkánov Indonézie, od roku 1675 bolo zaznamenaných vyše 40 erupcií. Výška sopky je , jej vrchol tvorí reťaz piatich kráterov, ktoré sú zoradené v severojužnej línii. Početné erupcie sú sprevádzané tvorbou pyroklastických prúdov a lahárov.

## Externé odkazy
* www.volcano.si.edu - stratovulkán Karangetang na Global Volcanism Program 

Kategória:Sopky Indonézie
Kategória:Stratovulkány
Kategória:Aktívne sopky
Arche

**Arche** môže byť:

* jeden z Jupiterových mesiacov, pozri Arche (mesiac)
* postava z mytológie, pozri Arche (mytológia)
* grécka filozofia, pozri Arché (filozofia)
* bieloruský magazín, pozri Arche (magazín)
* Arche, herná postava z počítačovej hry Tales of Phantasia
Generácia (literárny klub)

**Generácia** je bratislavský literárny klub, založený v roku 1997 pri Miestnej knižnici Bratislava – Petržalka, kde sa aj pravidelne schádza. Jeho členmi sú *básnici* a *prozaici* všetkých generácií. 

## Činnosť

Klub už vydal tri vlastné *zborníky* (2005, 2008, 2010), 18 občasníkov a  prevádzkuje aj vlastnú internetovú stránku www.generacia.sk a diskusné fórum. Už tradíciou sa stala každoročná verejná jesenná  čítačka v petržalskej Inchebe na výstave Bibliotéka a Pedagogika a letné podujatie Čas na dobrú literárnu čítačku, ktoré sa uskutočňuje od roku 2009. 

Členovia klubu publikujú a verejne prednášajú svoje diela aj samostatne. Mário Polónyi a Miloš Ferko sa svojimi autobiografickými románmi zaradili medzi najmladších autorov autobiografie v slovenskej literatúre. Klub spolupracuje aj s ďalšími slovenskými literárnymi klubmi. Najvýznamnejším partnerom sú martinský Mädokýš a bratislavský sci-fi klub Planéta opíc. Od roku 2005 sa činnosť literárneho klubu rozšírila na divadelné umenie, a to vo forme Divadla Atrapa. V roku 2008 literárny klub vydal internetovú antológiu. Knižnej podoby sa dočkala v marci 2009.

## Členovia klubu

Počas existencie klubu sa členská základňa čiastočne obmieňala. Za stabilných členov možno označiť skupinu cca šiestich autorov. 

V súčasnosti alebo v minulosti klub navštevovali: 
Ľudka Brunnerová, Miloš Ferko, Mário Polóniy, Jakub Lazarčík, Mária Mikitová Janošková, Simona Kusalová, Martina Götzová, Richard Miške, Jana Mojžitová, Peter Sochna, Daniel Šmihula, Martin Tužinský, Dana Petrigáčová, Maya Reyes, Lenka Dominová, Jana Krčmárová či Karol Rudolf Pozsonyi. 

## Diela členov klubu

*Miloš Ferko: *Šťastie za dverami*, Bratislava, 2007
*Mário Polónyi: *Planéta nešťastných ľudí*, Bratislava, 2006
*Mária Mikitová Janošková: *Vyhorená dúha*, IKAR, 2014
*Maya Reyes: *Exit Havana*, Motýľ, 2016
*Mária Mikitová Janošková: *Výsledok: Bez riešenia*, Pectus, 2017
*Mária Mikitová Janošková: *Vyšetrovateľka*, IKAR, 2020

## Externé odkazy
*Generácia 

Kategória:Kultúra na Slovensku
Kategória:Slovenské literárne kluby
Kategória:Literatúra na Slovensku
Isonoe

**Isonoe** môže byť:
* postava z gréckej mytológie, pozri Isonoe (mytológia)
* mesiac planéty Jupiter, pozri Isonoe (mesiac)
Banua Wuhu

**Banua Wuhu** je podmorský vulkán, ktorý sa nachádza v indonézskom súostroví Sangihské ostrovy v Celebeskom mori. Vrchol sopky sa nachádza približne 5&nbsp;m pod hladinou mora, jeho základňa je o 400&nbsp;m hlbšie. V 19. a 20. storočí v oblasti Banua Wuhu počas erupcií vynorilo niekoľko ostrovčekov (najvyšší mal výšku približne 90&nbsp;m), posledný vznikol v roku 1919, rozpadol sa v roku 1935.

## Externé odkazy
* www.volcano.si.edu - podmorský vukán Banua Wuhu na Global Volcanism Program 

Kategória:Sopky Indonézie
Kategória:Podmorské sopky
Awu

**Awu** je masívny stratovulkán, nachádzajúci sa v severnej časti ostrova Sangir Besar, najväčšieho ostrova Sangihských ostrovov. Sopka leží na staršej,  širokej kaldere, jej výška je 1&nbsp;320&nbsp;m. Vrcholový kráter má priemer približne  a hĺbku 172&nbsp;m. Awu je jedna z najničivejších sopiek Indonézie, kumulatívny počet obetí je cez 8&nbsp;000. Vysoká *„mortalita“* sopky je spôsobená zničujúcimi pyroklastickými prúdmi a lahármi uvoľňovanými počas erupcií.

## Externé odkazy
* www.volcano.si.edu - stratovulkán Awu na Global Volcanism Program 

Kategória:Sopky Indonézie
Kategória:Stratovulkány
Kategória:Aktívne sopky
Vampire Knight

**Vampire Knight** (; slov. doslovne: *Upírsky rytier*) je japonská manga séria, ktorú vytvorila Macuri Hinová a publikoval ju časopis *LaLa* spoločnosti Hakusenša. V roku 2008 vznikol podľa mangy aj rovnomenný anime seriál, z ktorého bolo odvysielaných 13 epizód. 6. októbra tohto roku sa začalo s vysielaním 2. série, ktorá má názov *Vampire Knight Guilty*.

## Príbeh

Jukina prvá spomienka zo života je, keď v zime na ňu zaútočil upír, ale zachránil ju muž menom Kaname Kuran. Ten ju následne odviedol za riaditeľom akadémie Cross (*Cross Academy*) a neskôr menoval ju za prefektku v škole. Ako prefekt má povinnosť ochraňovať „Denných študentov“ (ľudí) pred „Nočnými študentmi“ (upírmi) a tiež pravú identitu Nočných študentov. Spolu s Juki sa prefektom stáva aj Zero, ktorého rodičia boli zavraždení pred štyrmi rokmi čistokrvnou upírkou Šizukou.

## Postavy
*Yuki Crossová – je to adoptovaná dcéra riaditeľa akadémie Cross a prefektka školy. Nepamätá sa na nič spred desiatich rokov. Hlas: Jui Horieová.

*Zero Kiryu – Zerova rodina bola vyvraždená pred štyrmi rokmi upírkou Šizukou. Keďže ňou bol aj uhryznutý, je odsúdený sa po čase dostať na najnižší stupeň upírov – stupeň E. Zero je prefektom, rovnako ako Yuki. Hlas: Mamoru Mijano.

*Kaname Kuran – čistokrvný upír, ktorý záchránil Yuki pred iným upírom, keď bola malá. Vždy je k Yuki milý a stará sa o ňu. Nenávidí Zeroa, pretože mu niekedy Yuki dáva prednosť. Hlas: Daisuke Kišio.

## Upíri
V tomto svete upíri môžu mať deti medzi sebou, ale aj s ľuďmi, aj keď majú dlhší život než ľudia. Nemajú radi svetlo, ale neubližuje im. Upíria spoločnosť sa delí podľa čistokrvnosti na stupne od A po E. Najmenej upírov je na stupni A, teda čistokrvných. Najnižšie D a E stupne sú opovrhované čistokrvnými a odrezané od spoločnosti.

## Hudba
;1. séria
* Úvodná zvučka: *Futatsu no Kodou to Akai Tsumi* od ON/OFF
* Záverečná zvučka: *Still doll* od Kanon Wakeshima
;2. séria
* Úvodná zvučka: *Rinne Rondo* od ON/OFF
* Záverečná zvučka: *Suna no Oshiro* Wakeshima Kanon 

## Externé odkazy
* oficiálna stránka  manga 
* oficiálna stránka  anime 
* anidb.net 1. séria 
* anidb.net 2. séria 
* Rpg na tému Vampire knight  

Kategória:Anime
Kategória:Anime seriály
Kategória:Anime z roku 2008
Kategória:Manga
Roman Polański

**Roman Polański** (často **Polanski**, vl. menom **Raymond Roman Liebling**) (* 18. august 1933, Paríž) je poľský režisér, scenárista, filmový a divadelný herec a zároveň filmový producent, žijúci vo Francúzsku a v Poľsku. V roku 1969 sa jeho manželka Sharon Tate stala jednou z obetí amerického rituálneho vraha Charlesa Mansona a jeho „Rodiny“. Roman Polański bol v tom čase v Anglicku.

## Filmografia

### Réžia
*1962 – *Nóż w wodzie*
*1964 – *Les plus belles escroqueries du monde*
*1965 – *Repulsion*
*1966 – *Cul-de-sac*
*1967 – *The Fearless Vampire Killers*
*1968 – Rosemary má dieťatko (*Rosemary’s Baby*)
*1971 – *The Tragedy of Macbeth*
*1972 – *What?*
*1974 – *Chinatown*
*1976 – *Le Locataire*
*1979 – *Tess*
*1986 – *Pirates*
*1988 – *Frantic*
*1992 – *Bitter Moon*
*1994 – *Death and the Maiden*
*1999 – *The Ninth Gate*
*2002 – Pianista (*The Pianist*)
*2005 – *Oliver Twist*
*2010 – *The Ghost Writer*
*2011 – *Carnage*

## Iné projekty

Kategória:Poľskí divadelní herci
Kategória:Poľskí filmoví herci
Kategória:Poľskí filmoví režiséri
Kategória:Francúzski filmoví režiséri
Kategória:Držitelia Oscara za najlepšiu réžiu
Kategória:Držitelia ceny BAFTA za najlepšiu réžiu
Kategória:Držitelia ceny Zlatý glóbus za najlepšiu réžiu
Kategória:Držitelia Césara za najlepšiu réžiu
Kategória:Osobnosti z Krakova
Kategória:Preživší holokaust
Kategória:Účastníci Medzinárodného filmového festivalu Karlovy Vary
Kategória:Členovia Académie des beaux-arts
Kopejka

thumb|Staré ruské kopejky

**Kopejka** je pôvodne ruská strieborná minca, ktorá sa začala raziť v roku 1534 v Moskovskom veľkokniežatstve. Neodborne sa uvádza, že názov pochádza od slova *копьё*, čo v slovenčine znamená *kopija* - na minci bol totiž vyobrazený sv. Juraj, známy ako drakobijec, ktorý touto zbraňou zabíja draka. Oveľa pravdepodobnejšie však je, že názov vznikol z ruského slovesa *копить*, t.j. hromadiť, kopiť. Kopejka sa stala najrozšírenejšou mincou v Rusku, pričom 100 kopejok tvorilo 1 rubeľ. Razila sa v násobkoch i dieloch. 1/2 kopejky sa nazývala denga, 1/4 kopejky sa nazývala poluška, 1/8 kopejky sa nazývala polupoluška. 10 kopejok bol grivennik, 25 kopejok bola polupoltina a 50 kopejok sa nazývalo poltina.
thumb|Súčasná kopejka

V súčasnom ruskom menovom systéme je kopejka čiastkovou menou voči rubľu a razí sa v nominálnej hodnote 1, 5, 10 a 50.

## Zdroj
* HLINKA, Bohuslav; RADOMĚRSKÝ, Pavel. *Peniaze celého sveta: malá encyklopédia*. Bratislava: Obzor, 1983

Kategória:Peniaze
Kategória:Rusko
Koruna (mena)

**Koruna** je mena viacerých európskych štátov pomenovaná pôvodne podľa vyrazeného obrazu kráľovskej či cisárskej koruny ako znaku panovníckej moci (prototypom boli francúzske „zlaté koruny“). Je to spravidla (avšak nielen) mena monarchií, označujúca mince s vyobrazením panovníckej kráľovskej koruny.

Na území Slovenska bola korunová mena zavedená v roku 1892, keď bolo Slovensko súčasťou Rakúska-Uhorska. Korunovú menu prevzalo aj nástupnícke Česko-Slovensko v rokoch 1918-1939 a 1945-1993. Koruna bola používaná aj počas prvej Slovenskej republiky v rokoch 1939-1945 a počas existencie súčasnej Slovenskej republiky v rokoch 1993-2008.

## Platná mena

## Historická mena

**Koruna (nominálna hodnota) **

* zlatá koruna (Francúzsko) (couronne d’or)
* koruna (ecu d'or) (niekoľko druhov francúzskych zlatých mincí od 13. do 17. storočia)
* escudo de oro (koruna; historická zlatá mena Španielska)
* zlatá koruna (Nizozemsko) (historická mena Nizozemska; mala fr. názov "couronne d'or") 
* koruna (britská minca) (crown)
* terezínska koruna (poukážky znejúce na koruny platné na území židovského ghetta v Terezíne zavedené v roku 1942)
* mobilizačná koruna (štátovka v hodnote 1 Kč (aj 5 Kč) pripravená do obehu v roku 1938 pre prípad vojny, lebo sa očakávala tezaurácia drobných mincí)

## Iné projekty

Kategória:Mince
Kategória:Peniaze
Kategória:Koruna
Albus

**Albus** môže znamenať:

* mincu, pozri albus (minca)
* fiktívnu postavu z Harryho Pottera, pozri Albus Dumbledore
* nemeckého spisovateľa, pozri Michael Albus
* priezvisko s ojedinelým výskytom v meste Prešov, pozri Albus (priezvisko)  
* z latinčiny *biely* (ako rodové označenie niektorých živočíchov (napr. Corvus albus) či rastlín (napr. Calamus albus)
Umývadlo

thumb|umývadlo bez zadnej steny
**Umývadlo** je zariadenie kúpeľne, ktoré sa používa na umývanie rúk. Umývadlo môže byť zabudované do rôznych dosiek alebo skriniek, výhodou tohto riešenia je, že je väčšia odkladacia plocha. Zakrytie pripojovacích armatúr sa rieši keramickým krytom (polostĺpom). Najčastejším materiálom na výrobu umývadiel je keramika. Umývadlá sa zvyčajne umiestňujú 800 - 850 mm nad podlahou pomocou príchytiek, skrutiek, konzol a rámu, alebo sa zabudujú do interiéru z keramiky alebo nábytku. Napojenie na kanalizáciu je cez pachovú uzávierku, ktorá sa usadzuje ihneď za odtokovým otvorom umývadla.

## Iné projekty

Kategória:Sanitárne zariadenia
Olejkár

**Olejkár** v minulosti predavač vonných a liečivých olejov. Vo veľkej miere išlo o pocestných predávajúcich (Dnes skôr známych ako podomových predajcov).

Kategória:Povolania
Kategória:Liečivé oleje
Tottenham Hale (stanica metra)

**Tottenham Hale** je jednou zo staníc londýnskeho metra a National Rail nachádzajúca sa v londýnskej mestskej časti Tottenham Hale v obvode Haringey. Stanicu obsluhujú Victoria Line a železničná spoločnosť National Express East Anglia. Nachádza sa v tarifnej zóne 3.

## História
Pôvodne železničnú stanicu otvorila 15. septembra 1840 pod názvom *Tottenham* spoločnosť Northern & Eastern Railway na trati Stratford - Broxbourne (v grófstve Hertfordshire). Prestupnou stanicou sa stala 1. septembra 1968, keď otvorili stanicu na prvom úseku Victoria Line.

## Linky
* na Victoria Line sa nachádza medzi stanicami Blackhorse Road a Seven Sisters.

## Zaujímavosti
Počas stavby linky sa z dôvodu nedostatku financií učinili isté obmedzenia, ktorých výsledok znížil štandardné vybavenie staníc. V stanici Tottenham Hale nebol namaľovaný strop v stanici, čo nepríjemne ovplyvňuje osvetlenie. Podobne je to aj na staniciach Walhamstow Central a Blackhorse Road. Zatiaľ nie je jasné, či sa Transport for London bude pokúšať o nápravu.

## Galéria

Image:Tottenham Hale stn Victoria line southbound.JPG|Nástupište Victoria Line, odkiaľ odchádzajú vlaky smerom do centra
Image:Tottenham Hale Victoria line Northbound platform.jpg|Vlak Victoria Line odchádzajúci z nástupišťa smerom z centra.

Image:Tottenham Hale stn Stansted Express signage.JPG|Exteriér železničnej stanice


## Iné projekty

## Externé odkazy
*London's Transport Museum Photographic Archive
**
**

Kategória:Stanice londýnskeho metra
Kategória:Haringey
Leryn Francová

**Leryn Dahiana Franco Steneri** známa aj pod menom **Leryn Francová** (* 1. marec 1982, Asunción, Paraguaj) je paraguajská atlétka a modelka. V atletike sa venujúce hodu oštepom. Meria 174 cm a váži 54 kg.

V roku 2006 skončila na druhom mieste v súťaži Miss Paraguaj a taktiež bola účastníčkou súťaže Miss Bikini Universe. V roku 2011 fotila pre Sports Illustrated sériu fotiek.

Počas otváracieho ceremoniálu na olympijských hrách v Pekingu 2008 bola vlajkonosičkou svojej krajiny.

## Úspechy
### Umiestnenia
; Letné olympijské hry
* Atény 2004 - 42. miesto (50,37 m)
* Peking 2008 - 51. miesto (45,34 m)

; Majstrovstvá sveta
* Paríž 2003 - 24. miesto (51,13 m)

;Panamerické hry
* Santo Domingo 2003 - 8. miesto (50,21 m)
* Rio de Janeiro 2007 - 8. miesto (52,24 m)
* Guadalajara 2011 - 13. miesto (48,70 m)

; Majstrovstvá Južnej Ameriky
* São Paulo 2007 - 3. miesto (53,80 m)
Buenos Aires 2011 - 2. miesto (55,66 m) (**národný rekord**)

; Univerziáda
* 21. univerziáda (Peking 2001) - 10. miesto (43,69 m)

## Referencie


## Externé odkazy
* Leryn Francová na stránke IAAF.org 
* Leryn Francová na stránke *sports-reference.com* 
* Leryn Francová na stránke *zimbio.com* počas LOH 2008 

Kategória:Paraguajskí oštepári
Kategória:Paraguajskí olympionici
Kategória:Paraguajské modelky
Kategória:Osobnosti z Asunciónu
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Atletika na Letných olympijských hrách 2008 – Skok do diaľky mužov

**[[Skok do diaľky]] mužov** bola jednou z 24 mužských atletických disciplín na Letných olympijských hrách 2008. Súťažilo sa na pekinskom národnom štadióne Kuo-ťia tchi-jü-čchang 16. a 18. augusta. Vyhral Panamčan Irving Saladino.

## Kvalifikácia

## Rekordy

## Medailisti

## Finále

## Pozri aj
* Atletika na Letných olympijských hrách 2008
* Letné olympijské hry 2008

Skok do diaľky
2008, Letné olympijské hry
Bidet

right|thumb|Bidet spolu so splachovacím záchodom
**Bidet** je nízko umiestnená vodovodná armatúra alebo typ umývadla uspôsobeného na omývanie vonkajších genitálií a análneho otvoru. Spravidla sa používa po použití záchodu.

## Iné projekty


File:Boilly La Toilette intime ou la Rose effeuillée.jpg|
File:Bide från 1700-talets andra hälft gjord av gulvitglaserad fajans och ställning av björk - Skoklosters slott - 95281.tif|
File:SB-BidetIntegrated.jpg|


Kategória:Sanitárne zariadenia
Strana kurdských pracujúcich

thumb|right|Vlajka PKK
**Strana kurdských pracujúcich** (kurdsky: *Partiya Karkerên Kurdistan* alebo **PKK**, tiež nazývaná *KADEK*, *Kongra-Gel* a *KGK*) je kurdská militantná organizácia založená v 70. rokoch Abdullahom Öcalanom, ktorý je v súčasnosti v tureckom väzení. Ideológia *PKK* je založená na revolučnom marxizme-leninizme a kurdskom nacionalizme. Cieľom hnutia je vytvorenie nezávislého, socialistického kurdského štátu na území zahŕňajúcom časť juhovýchodného Turecka, severovýchodného Iraku, severovýchodnej Sýrie a severozápadného Iránu, teda na územiach, kde je kurdské obyvateľstvo väčšinové. Tento cieľ mal byť dosiahnutý umierneným domáhaním sa kultúrnych a politických práv kurdskej populácie v Turecku, no už od svojich začiatkov organizovala *PKK* proti bezpečnostným silám sabotáže, pasce či násilné nepokoje a v r. 1984 sa transformovala na paramilitantnú organizáciu, založila si vojenské tréningové tábory a začala masívne organizovať násilné akcie, vrátane bombových a samovražedných útokov, vrážd a únosov. 

*PKK* má pomerne veľkú podporu medzi kurdskou populáciou v Turecku a obmedzenú podporu tiež v iných častiach Kurdistanu. Skupina je uvedená ako jedna z 12-tich teroristických skupín aktívnych v Turecku a je tiež na teroristických zoznamoch viacerých iných krajín vrátane USA, NATO a EÚ. Turecké zdroje skupinu označujú ako etnickú separatistickú organizáciu, ktorá používa terorizmus a vyhrážky proti civilistom a vojenským cieľom pre dosiahnutie svojich politických cieľov.

Od začiatku ich ozbrojeného boja v roku 1984 zahynulo viac ako 37 000 ľudí, pričom turecké vojenské jednotky zničili asi 8000 kurdských obcí a vytvorili tak 3 až 4 milióny utečencov.

Kategória:Skupiny označené za teroristické
Kategória:Partizánske organizácie
Kategória:Kurdi
Jarmila Kratochvílová

**Jarmila Kratochvílová** (* 26. január 1951 Golčův Jeníkov) je bývalá česko-slovenská bežkyňa na krátke a stredné trate. 

Je držiteľkou svetového rekordu na 800 m v čase **1:53,28 min.**, ktorý vytvorila 26. júla 1983 v Mníchove. Tento rekord, starý 40 rokov, je tak vôbec najdlhším v atletickej histórii.

V rokoch 1981 a 1983 zvíťazila v česko-slovenskej ankete Športovec roka.

Momentálne sa venuje trénerskej činnosti.

V auguste 2006 bola Kratochvílová nepriamo obvinená denníkom MF Dnes z užívania dopingu, tá však tieto obvinenia odmietla.

## Športové úspechy
* 1977: Halové majstrovstvá Európy, San Sebastian (Španielsko), 400 m, 6. miesto, 53,95
* 1980: LOH 1980, Moskva (ZSSR), 400 m, 2. miesto, 49,46
* 1982: Halové majstrovstvá Európy, Miláno (Taliansko), 400 m, 1. miesto, 49,59, **svetový rekord**
* 1982: Majstrovstvá Európy, Atény (Grécko), 400 m, 2. miesto, 48,85
* 1983: Majstrovstvá sveta, Helsinki (Fínsko), 400 m, 1. miesto, 47,99, **svetový rekord**
* 1983: Mníchov (Nemecká spolková republika), 800 m, 1. miesto, 01:53,28, **svetový rekord**
* 1983: Majstrovstvá sveta, Helsinky (Fínsko), 800 m, 1. miesto, 01:54,68

## Osobné rekordy

## Športové ocenenia
* 1981: Najlepší športovec roka ČSSR, 1. miesto
* 1983: Najlepší športovec roka ČSSR, 1. miesto

## Externé odkazy
*MF Dnes: Kratochvílová: Krásná pohádka o světici?

Kategória:Českí bežci
Kategória:Česko-slovenskí bežci
Kategória:Česko-slovenskí strieborní olympijskí medailisti
Kategória:Držitelia svetových rekordov
Kategória:Majstri Európy v atletike
Kategória:Majstri sveta v behu na 400 m
Kategória:Atléti na Letných olympijských hrách 1980
Kategória:Nositelia Medaily Za zásluhy (Česko)
Diaľnica A9 (Rakúsko)

**Diaľnica A9** (, doslovne *Pyhrnská diaľnica*) je 230,175 km dlhá rakúska diaľnica, ktorá tvorí súčasť európskych ciest E57 a E59. Tiahne sa z Horného Rakúska cez mestá Sankt Pankraz, Spital am Pyhrn a Graz v Štajersku až na slovinskú štátnu hranicu pri obci Spielfeld.

Diaľnica vedie extrémne náročným alpským terénom, čoho dôkazom je aj tridsať tunelov v celkovej dĺžke vyše 46 kilometrov. Najdlhší z nich je Plabutschtunnel pri meste Graz s dĺžkou 10 086 metrov, ktorý je zároveň druhým najdlhším tunelom s oboma vybudovanými tubusmi v Európe.

## História
Výstavba tejto mimoriadne technicky náročnej diaľnice sa začala neďaleko mesta Graz začiatkom 70. rokov. Viacero úsekov, najmä tie, ktoré obsahovali dlhé tunely, boli najprv budované v polovičnom profile. Výstavba diaľnice bola zavŕšená 18. decembra 2004 po vyše 30 rokoch výstavby otvorením posledného chýbajúceho úseku *[[Inzersdorf im Kremstal]]-Schön* v Hornom Rakúsku. 

V súčasnosti sa dostavuje druhý profil na úseku *[[Spital am Pyhrn]]-[[Bosruck]]*, ktorý by mal byť hotový do konca roka 2010. Potom ostane v polovičnom profile ešte asi 10 km úsek medzi výjazdmi *[[Klaus an der Pyhrnbahn]]* a *[[Sankt Pankraz]]* a ďalších vyše 8 km v Tuneli Gleinalm.

## Galéria

Súbor:Tunnel Gratkorn-Süd.JPG|Tunel Gratkorn
Súbor:Plabutschtunnel-Süd.JPG|Plaubutschtunnel
Súbor:A9 Knoten Peggau-Deutschfeistritz 2.JPG|A9 pri obci Peggau
Súbor:A9 Graz-Webling 1.JPG|A9 v meste Graz


## Iné projekty

## Externé odkazy
* Zoznam križovatiek, výjazdov, odpočívadiel a iných objektov
* Internetová stránka správcu cesty (ASFiNAG) 

Kategória:Diaľnice v Rakúsku
Kategória:Doprava v Hornom Rakúsku
Kategória:Doprava v Štajersku
Soslan Gaglojev

:*Nemýliť si s menom [[Soslan Alexandrovič Gaglojev]]

*'Soslan Gaglojev''' (* 2. jún 1986) je ruský zápasník v hmotnostnej kategórií do 120 kg. 
Spolu s Kachabirom Chubežtym boli tréningoví partneri Davida Musuľbesa počas prípravy na letné olympijské hry 2008.

## Úspechy
; Juniorské majstrovstvá Európy
* 2006 - 1. miesto
* 2008 - 1. miesto

## Referencie

## Externé odkazy
* Soslan Gaglojev na beijing2008.cn

Kategória:Ruskí zápasníci
Diaľnica M30 (Maďarsko)

**Diaľnica M30** () je diaľnica v severovýchodnom Maďarsku v Boršodsko-abovsko-zemplínskej župe, ktorá spája obec Tornyosnémeti s diaľnicou M3 do Budapešti. V súčasnosti je 86 kilometrov dlhá (od Miškolca po slovenskú štátnu hranicu pri obci Tornyosnémeti), kde sa napája na rýchlostnú cestu R4. 

V súčasnosti prevádzkovaný úsek okolo Miškolca bol vo výstavbe v rokoch 2002 až 2004. V roku 2002 bolo odovzdaných prvých šesť kilometrov po obec Emőd. O rok neskôr bola M30 predĺžená po výjazd *[[Nyékládháza]]/[[Tiszaújváros]] (14 km)* a 2. decembra 2004 až po obec Felsőzsolca východne od Miškolca.  

V roku 2004 bol otvorený asi 15 km dlhý úsek cesty v polovičnom profile medzi obcou Novajidrány a štátnou hranicou, ktorý odklonil dopravu z priľahlých obcí. Momentálne je súčasťou štátnej cesty 3.

Maďarskí diaľničiari začali v júli roku 2016 s prácami na prvom úseku za R4, a to na obchvate obce Tornyosnémeti. Je dlhý 1,7 kilometra a do užívania bol odovzdaný v januári 2018, pričom stál okolo 14 miliónov €. „Odštartovaním tejto výstavby v skutočnosti začala výstavba 58-kilometrov dlhého úseku štvorprúdovej komunikácie M30 medzi Tornyosnémeti a mestom Miškolc,“ informovala spoločnosť NIF, ktorá má v Maďarsku na starosti budovanie ciest a diaľníc.

Po dokončení prvej etapy M30 sa pristúpilo aj k realizácii prác na zvyšku cesty, a to až po Miškolc. Práce mali byť ukončené v 02/2022. Diaľnicu sa však podarilo dokončiť v predstihu, 26.10.2021 bola slávnostne otvorená. 

## Galéria

Image:Hongrie E71 M30.jpg|Križovatka s diaľnicou M3
Image:M30-as_autópálya_Miskolc-dél_lehajtó_előtt.jpg|Diaľnica M30 pred výjazdom Miskolc-juh


## Referencie

30
Kategória:Doprava v Boršodsko-abovsko-zemplínskej župe
Rýchlostná cesta M34 (Maďarsko)

**Rýchlostná cesta M34** () je plánovaná rýchlostná cesta v Maďarsku, ktorá spojí diaľnicu M3 pri meste Vásárosnamény s ukrajinskou štátnou hranicou pri Čope. 

Rýchlostná cesta bude 38 kilometrov dlhá a budú sa tu nachádzať tri odpočívadlá. Bude súčasťou európskej cesty 573 a jej výstavba je naplánovaná až okolo roku 2015. Podľa pôvodného číslovania prislúchalo tejto komunikácii označenie *M300*.

## Pozri aj
* Diaľnica M3

## Externé odkazy
* Internetová stránka Nemzeti Infrastruktúra Fejlesztő Zrt. (obdoba Slovenskej správy ciest) 

34
Kategória:Doprava v Sabolčsko-satmársko-berežskej župe
Zimné olympijské hry 1936

[náhľad|250px|Otváracia ceremónia s [Rudolf Hess|Rudolfom Hessom, prezidentom MOV Henri de Baillet-Latourom a Adolfom Hitlerom]]

**IV. Zimné olympijské hry** sa uskutočnili v dňoch 6. až 16. februára 1936. Ich dejiskom sa stalo bavorské mesto Garmisch-Partenkirchen vo vtedajšej Nemeckej ríši. Zúčastnilo sa na nich 646 športovcov z 28 krajín.

## Medaily podľa štátov
(*Usporiadateľská krajina je označená *'tučne*'.*)

## Poznámky


## Externé odkazy
* ZOH 1936 na oficiálnej stránke MOV 


Kategória:Šport v 1936
Kategória:Zimné olympijské hry

OH
Atletika na Letných olympijských hrách 2008 – Beh na 800 m žien

**[[Beh na 800 m]] žien** bola jednou z 23 ženských atletických disciplín na Letných olympijských hrách 2008. Súťažilo sa na pekinskom národnom štadióne Kuo-ťia tchi-jü-čchang 15. až 18. augusta a olympijskou víťazkou sa stala Pamela Jelimová z Kene. Slovenská reprezentantka Lucia Klocová nepostúpila zo semifinále.

## Kvalifikácia

## Rekordy

## Medailisti

## Finále

## Pozri aj
* Atletika na Letných olympijských hrách 2008
* Letné olympijské hry 2008

800 m žien, Beh na
2008, Letné olympijské hry
Michel Miklík

**Michel Miklík** (* 31. júl 1982, Piešťany) je bývalý slovenský hokejový útočník, naposledy hral v SHL za klub Trnava.

## Klubový hokej

Je odchovancom Piešťan. V roku 2001 debutoval v slovenskej extralige v drese Liptovského Mikuláša, neskôr pôsobil v kluboch MsHK Žilina, Dukla Trenčín a v Košiciach, s ktorými získal dva tituly majstra Slovenska. Počas štyroch sezón v drese Košíc nastúpil na 218 zápasov, v ktorých získal 141 bodov (84+57). Pred sezónou 2012/13 sa s klubom HC Slovan Bratislava dohodol na zmluve na dve sezóny do 30. apríla 2014. Po základnej časti sezóny 2013/14 bol v KHL druhým najproduktívnejším Slovákom, keď v 54 zápasoch zaznamenal 31 bodov (14+17). Pred MS 2014 v ľadovom hokeji, v ktorých sa stal s 11 bodmi (4+7) najproduktívnejším Slovákom, podpísal dvojročnú zmluvu s Amurom Chabarovsk (KHL).  V sezóne 2014/15 bol s 28 bodmi (13+15) druhým najproduktívnejším hráčom Amuru. Sezónu 2015/2016 začal v Amure, no už po šiestich odohraných zápasoch sa do konca sezóny upísal Slovanu Bratislava. Sezónu 2016/2017 začal zápasom v II. hokejovej lige v tíme ŠHK 37 Piešťany, kde nastúpil na jeden zápas v ktorom strelil jeden gól a pridal dve asistencie. V polovici októbra 2016 podpísal zmluvu na jeden mesiac s extraligovým tímom HC Košice a následne sa dohodol na zmluve s českým klubom HC Kometa Brno. Po necelom mesiaci - ukončil svoje pôsobenie v Komete a súťažný ročník 2016/2017 dohral vo fínskom tíme JYP Jyväskylä.

## Štatistiky

## Reprezentácia
V slovenskom drese odohral 100  zápasov, strelil **18** gólov. Slovensko reprezentoval na Majstrovstvách sveta v roku 2012 a 2013. Na majstrovstvách sveta v roku 2014 bol najproduktívnejším Slovákom na turnaji.00100

## Referencie


## Iné projekty

## Externé odkazy
* 

Kategória:Slovenskí hokejisti
Kategória:Osobnosti z Piešťan
Kategória:Hráči HC Košice
Kategória:Hráči HC Slovan Bratislava
Kategória:Účastníci MS v hokeji 2012
Kategória:Účastníci MS v hokeji 2013
Kategória:Účastníci MS v hokeji 2014
Kategória:Účastníci MS v hokeji 2015
Kategória:Účastníci MS v hokeji 2017
Kategória:Hráči MsHK Žilina
Kategória:Hráči MHk 32 Liptovský Mikuláš
Kategória:Hráči Kometa Brno
Kategória:Hráči ŠHK 37 Piešťany
Kategória:Hráči Dukly Trenčín
Kategória:Hráči JYP Jyväskylä
Kategória:Hráči Amur Chabarovsk
Kategória:Slovenskí hokejoví útočníci
Kategória:Slovenskí olympionici
Seven Sisters (stanica metra)

**Seven Sisters** je jednou zo staníc londýnskeho metra a National Rail nachádzajúca sa v londýnskej mestskej časti Seven Sisters v obvode Haringey. Stanicu obsluhujú Victoria Line a železničná spoločnosť National Express East Anglia. Nachádza sa v tarifnej zóne 3. Je v dochádzkovej vzdialenosti od stanice South Tottenham, ktorá spadá pod London Overground.

## Dejiny
Stanicu postavila spoločnosť Great Eastern Railway (GER), konkrétne Stoke Newington & Edmonton Railway 22. júla 1872. 1. januára 1878 GER otvorila ďalšiu vetvu smerom na severozápad do stanice Palace Gates. Kvôli nevýnosnosti však vetvu v roku 1963 zavreli a trať zdemontovali.

Prvý úsek spolu aj so stanicou na Victoria Line otvorili 1. septembra 1968, aj keď prestup so železničnou stanicou bol umožnený až v decembri toho roku. Pôvodný vstup do stanice spoločnosť GER vybudovala na sever od súčasnej železničnej stanice z vyústením na West Green Road, ale v roku 1872 bol otvorený vchod na opačnej južnej strane z prístupom na Seven Sisters Road. Pôvodný vchod bol v tom roku uzavretý. Druhý vchod do stanice zahŕňa hlavný vestibul Victoria Line a nachádza sa na obidvoch stranách High Street kúsok za križovatkou so Seven Sisters Road (prístup cez podchod). Victoria Line má v stanici tri nástupištia, kde jedno z nich je vyhradené pre súpravy smerujúce z centra do depa.

Úsek na Victoria Line medzi stanicami Finsbury Park a Seven Sisters je najdlhším podzemným úsekom v sieti. Počas plánovania sa uvažovalo, že stanicu Manor House na Piccadilly Line by prebudovali na stanicu Victoria Line, pričom Piccadilly Line by pokračovala v nových tuneloch priamo do nasledujúcej stanice Turnpike Lane. Návrh bol však zamietnutý z dôvodu veľkých obmedzení a vysokej ceny.

## Linky
* na Victoria Line sa nachádza medzi stanicami Finsbury Park a Tottenham Hale.

## Galéria

Image:Seven Sisters stn main entrance.JPG|Hlavný vstup do stanice
Image:Seven Sisters stn Victoria northbound look south.JPG|Nástupište Victoria Line smerom z centra
Image:Seven Sisters stn Victoria terminate platform 4 look south.JPG|Súprava Victoria Line končiaca a smerujúca do depa


## Iné projekty

## Externé odkazy
* Disused stations - uzavreté nástupištia do stanice Palace Gates
* London's Transport Museum Photographic Archive
** 
** 
* Plán rozloženia stanice

Kategória:Stanice londýnskeho metra
Kategória:Haringey
Karas

**Karas** (*Carassius*) je rod rýb z čeľade kaprovité (*Cyprinidae*).

## Druhy
* karas obyčajný/karas zlatistý (*Carassius carassius*)
* karas striebristý/karas zlatý (*Carassius auratus*)
* Carassius gibelio - jeho taxonomické postavenie je veľmi sporné
* Carassius cuvieri

## Iné projekty

Kategória:Kaprovité
Ľadový hokej na Zimných olympijských hrách 1936

**Turnaj v ľadovom hokeji** na Zimných olympijských hrách v Garmisch-Partenkirchene v roku 1936 vyhrali hokejisti Spojeného kráľovstva. Boli to zároveň aj 10. majstrovstvá sveta a 21. majstrovstvá Európy v ľadovom hokeji. Turnaja sa zúčastnilo 15 mužstiev.

## Medailisti

## Základné skupiny
### Skupina A

### Skupina B

### Skupina C

### Skupina D

## Semifinále
### Skupina A

### Skupina B

## Boje o medaily

1936
1936
Kategória:Zimné olympijské hry 1936
Kategória:Ľadový hokej v 1936
Ľadový hokej
Subtatranské príkrovy

**Subtatranské príkrovy** sú príkrovové jednotky Západných Karpát, ktoré ležia v pásme jadrových pohorí nad tatrikom. Tvoria ich dva príkrovy: 
* spodný - fatrikum (tiež krížňanský príkrov) 
* vrchný - hronikum (chočský príkrov)

Oba príkrovy sú tenkokôrové (superficiálne) príkrovy, ktoré obsahujú najmä druhohorné sedimenty, prevažne veľké hrúbky vápencov a dolomitov. Svojou stavbou sa však od seba líšia. Hronikum stratilo spojenie so svojou pôvodnou domovskou oblasťou (je bezkoreňovým príkrovovm), zatiaľčo fatrikum leží severnou, najväčšou časťou na cudzom ale menšou južnou časťou aj na vlastnom podklade. Na viacerých miestach sa tieto príkrovy delia na čiastkové telesá, napríklad v Belianskych Tatrách sa fatrikum člení na čiastkové príkrovy - jednotka Havrana a jednotka Bujačieho vrchu. Dosiaľ neboli nájdené kontakty, kde by ležalo hronikum (vyšší príkrov) priamo na tatriku, aj keď lokálne môže k takému javu dochádzať. Bolo však zaznamené, že v dôsledku tektonických komplikácií, môže lokálne hronikum ležať pod fatrikom (v dôsledku spätných prešmykov, napr. v oblasti Strážovských vrchov).

V minulosti bolo vyčlenených viacero vyšších príkrovov ležiacich na hroniku. Patril medzi ne hlavne strážovský príkrov, ktorý je dnes chápaný ako najvyššia čiastková štruktúra hronika, duplexového charakteru oddelená z mojtínsko-harmaneckej karbonátovej plošiny. Vyčleňovaný bol najmä pre svoj osobitý vývoj s prevahou masívnych rífových vápencov (tzv. wettersteinská fácia), pre čo bol niekedy spájaný so silicikom. Takto boli vyčleňované aj havranický, jablonický, nedzovský a tematínsky príkrov. Tieto telesá sú dnes vlastne príkrovovými troskami jedno mohutného telesa, označovaného ako považský príkrov, ktorý bol z veľkej časti zničený eróziou.

Termín *subtatranský* bol dávnejšie odovodený od názvu subtatranskej série (ktorú ako prvý vyčlenil V. Uhlig) v oblasti Poľských Tatier. Čo malo pôvodne vyjadrovať geomorfologické postavenie, nie tektonické postavenie pod tatrikom. Termín sa udržal dodnes, vzhľadom na to, že súborne pomenúva príkrovy jadrových pohorí. Bežne je však nahrádzaný pomenovaniami pre jednotlivé príkrovové jednotky (hronikum a fatrikum).

## Vznik a vývoj
Vrstevný sled subtatranských príkrovov sa väčšinou začína na báze strednotriasových karbonátov a končí v strednej kriede. Staršie horniny obvykle nie sú zachované, pretože k odtrhnutiu príkrovov došlo na súvrstviach spodnotriasových verfénskych bridlíc a karpatského keupra. Podložné kryštalinikum sa zachovalo iba výnimočne, vo fatriku ho možno sledovať v tektonických oknách v Rázdielskej jednotke a v oblasti Starých Hôr. V hroniku sa zachovala časť preddruhohorného podložia vo forme hrubých súvrství bazaltových vulkanoklastík mladopaleozoického (karbónskeho a permského) veku, označované ako ipoltická skupina.

Presun subtatranských príkrovov nastal vo vrchnej kriede (cenoman až stredný turón), pričom ako prvé bolo presunuté fatrikum a naň sa nasunulo hronikum. Smer presunu bol generálne z juhu na sever.

## Referencie


Kategória:Geológia Slovenska
Kategória:Geológia Západných Karpát
Skoky na lyžiach na Zimných olympijských hrách 1936

180px|vpravo
180px|vpravo

Súťaže v **[[Skoky na lyžiach|skokoch na lyžiach]]** na Zimných olympijských hrách v Garmisch-Partenkirchene prebiehali 16. februára 1936.
Súťažilo sa na mostíku s konštrukčným bodom 80 metrov. V olympijskom areáli vtedy vládli ideálne poveternostné podmienky - bolo bezvetrie a teplota vzduchu sa pohybovala v rozmedzí 0 - 3°C.

## Medailisti

## Rozhodcovia
* 20px G. Schmidt (Nemecká ríša)
* 20px J. Asp (Nórsko)
* 20px R. Straumann (Švajčiarsko)

## Konečné výsledky

Kategória:Zimné olympijské hry 1936
1936
Čierny kameň

**Čierny kameň** () je vrch vo Veľkej Fatre. Nachádza sa nad Liptovskými Revúcami, približne  juhozápadne od Ružomberka. Na jeho severozápadnom svahu sa nachádza Národná prírodná rezervácia Čierny kameň.

## Poloha
Nachádza sa v strednej časti Veľkej Fatry, v geomorfologickom podcelku Hôľna Fatra. Leží v Žilinskom kraji, v okrese Ružomberok a zasahuje na katastrálne územie obce Ľubochňa a Liptovské Revúce. Najbližšími sídlami sú juhovýchodným smerom situované Liptovské Revúce, východným smerom obec Liptovská Osada a južným Motyčky a Staré Hory. Vrch leží v Národnom parku Veľká Fatra.

## Popis
Čierny kameň je súčasťou liptovskej vetvy hlavného hrebeňa Veľkej Fatry. Severne susedí Sedlom pod Čiernym kameňom oddelený Minčol () a Rakytov (), západne sa nachádza sedlom oddelená Ploská () a Borišov (), južne sa nachádza Ostré brdo (), Šturec () a Motyčianska hoľa () a východne Čierna hora (), Malý Zvolen (), Končitá () a Magury (). Západne orientované svahy sú pramennou oblasťou zdrojníc Ľubochnianky, juhovýchodné odvodňuje riečka Revúca, obe smerujúce severným smerom do rieky Váh. Na vrchol nevedie značený chodník.

### Geológia
Vrchol Čierneho kameňa je troskou chočského príkrovu nad mráznickým súvrstvím fatrika.

### Prírodná rezervácia
Severozápadný svah Čierneho kameňa, vo výške od  tvorí územie národnej prírodnej rezervácie. Bola vyhlásená v roku 1964 s cieľom ochrany pralesovitých porastov smreku obyčajného, mukyne obyčajnej, javora horského a bohatého podrastu smrekového a kosodrevinového charakteru, so zachovanou prirodzenou pásmovitosťou lesných vegetačných stupňov od 5. po 8. stupeň. Jej rozloha je 34 ha.

### Výhľady
Vrcholový hrebeň Čierneho kameňa pokrýva nesúvislý lesný porast, ktorý umožňuje obmedzený rozhľad. Z vhodných a turistom dostupných lokalít je však vidieť najmä okolité vrchy Veľkej Fatry, no pri priaznivých podmienkach aj Malú Fatru, Oravskú Maguru i Beskydy, Západné a Nízke Tatry, Poľanu, Javorie a Štiavnické vrchy.

## Turistika
Vrchol Čierneho kameňa nie je turistický prístupný. Cez prírodnú rezerváciu možno prejsť po hrebeni zelenou značkou z Ploskej alebo z Rakytova.

### Prístup
* po  zelenej značke traverzom severozápadným úbočím:
** od juhozápadu z rázc. pri Chate pod Borišovom cez Sedlo Ploskej
** od severovýchodu po hrebeni cez Rakytov a Sedlo pod Čiernym kameňom
* po  červeno značenej trase cez Sedlo pod Čiernym kameňom:
** od juhovýchodu z obce Liptovské Revúce
** zo severného smeru z Ľubochnianskej doliny-Blatnej cez rázc. Močidlo

## Referencie

## Pozri aj
* Hôľna Fatra
* Zoznam vrcholov vo Veľkej Fatre

## Iné projekty

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Liptovské Revúce
Kategória:Ľubochňa
Kategória:Vrchy v okrese Ružomberok
Kategória:Národné prírodné rezervácie v Žilinskom kraji
Kategória:Chránené územia v okrese Ružomberok
Tarakan

**Tarakan** môže byť:
* ostrov pri Borneu, pozri Tarakan (ostrov)
* mesto na tomto ostrove, pozri Tarakan (mesto)
* sopka v súostroví Halmahera, pozri Tarakan (sopka)

## Pozri aj
* Bitka o Tarakan (1942)
* Bitka o Tarakan (1945)